Riżoluzzjoni tal-Parlament Ewropew tat-23 ta' Mejju 2007 dwar ir-rapport annwali mill-Kunsill lill-Parlament Ewropew dwar l-aspetti prinċipali u l-għażliet bażiċi tas-CFSP, inklużi l-implikazzjonijiet finanzjarji għall-baġit ġenerali ta' l-Unjoni Ewropea - 2005 (2006/2217(INI))



Official Journal 102 E , 24/04/2008 P. 0309 - 0321



P6_TA(2007)0205 Il-Politika Barranija u ta' Sigurtà Komuni 2005 Riżoluzzjoni tal-Parlament Ewropew tat- 23 ta' Mejju 2007 dwar ir-rapport annwali mill-Kunsill lill- Parlament Ewropew dwar l-aspetti prinċipali u l-għażliet bażiċi tas-CFSP, inklużi l-implikazzjonijiet finanzjarji għall-baġit ġenerali ta' l-Unjoni Ewropea — 2005 (2006/2217(INI)) Il-Parlament Ewropew, - wara li kkunsidra r-rapport annwali mill-Kunsill (10314/1/2006), - wara li kkunsidra l-Artikolu 21 tat-Trattat UE, - wara li kkunsidra t-Trattat li jistabbilixxi Kostituzzjoni għall-Ewropa (it-Trattat Kostituzzjonali), li ġie ffirmat f'Ruma fid- 29 ta' Ottubru 2004, - wara li kkunsidra l-Istrateġija ta' Sigurtà Ewropea (ESS) adottata mill-Kunsill Ewropew fit- 12 ta' Diċembru 2003, - wara li kkunsidra l-Ftehima Interistituzzjonali tas- 6 ta' Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina baġitjara u t-titjib fil-proċedura baġitarja [1], u b'mod partikulari ilparagrafu 40 tagħha, - wara li kkunsidra d-deċiżjoni tiegħu tas- 17 ta' Mejju 2006 dwar il-konklużjoni tal-Ftehima Interistituzzjonali dwar id-dixxiplina baġitarja u l-amministrazzjoni finanzjarja soda [2], - wara li kkunsidra l-Konklużjonijiet tal-Presidenza tal-Kunsill Ewropew ta' Brussell tas- 16- 17 ta' Ġunju 2005 u b'mod partikulari d-dikjarazzjoni tagħha dwar ir-ratifikazzjoni tat-Trattat li jistabbilixxi Kostituzzjoni għall-Ewropa, kif ukoll il-Konklużjonijiet tal-Presidenza tal-Kunsilli Ewropej tal- 15- 16 ta' Ġunju u ta' l- 14- 15 ta' Diċembru 2006, - wara li kkunsidra l-Konklużjonijiet tal-Presidenza tal-Kunsill Ewropew ta' Brussell tal- 15- 16 ta' Diċembru 2005 dwar il-Prospettiva Finanzjarja 2007-2013, - wara li kkunsidra r-riżoluzzjoni tiegħu tat- 12 ta' Jannar 2005 dwar it-Trattat li jistabbilixxi Kostituzzjoni għall-Ewropa [3], - wara li kkunsidra r-riżoluzzjoni tiegħu tat- 2 ta' Frar 2006 dwar il-Politika Barranija u ta' Sigurtà Komuni — 2004 [4], - wara li kkunsidra r-riżoluzzjoni tiegħu tas- 16 ta' Novembru 2006 dwar l-implimentazzjoni ta' l-Istrateġija ta' Sigurtà Ewropea fil-kuntest ta' l-ESDP [5], - wara li kkunsidra r-riżoluzzjoni tiegħu ta' l- 14 ta' Ġunju 2006 dwar il-passi li jmiss għall-perjodu ta' riflessjoni u analiżi dwar il-Futur ta' l-Ewropa [6] u r-riżultati tal-Laqgħa Parlamentari Konġunta dwar il- Futur ta' l-Ewropa: Mir-Riflessjoni għall-Azzjoni, li saret fl- 4- 5 ta' Diċembru 2006 f'Brussell, - wara li kkunsidra r-riżoluzzjoni tiegħu tas- 16 ta' Frar 2006 dwar l-istrumenti finanzjarji ġodda għalliżvilupp b'rabta ma' l-Objettivi tal-Millennju [7], - wara li kkunsidra r-riżoluzzjonijiet tiegħu tal- 15 ta' Ġunju 2006 [8] u tat- 13 ta' Diċembru 2006 [9] dwar is-Samits bejn l-UE u r-Russja, - wara li kkunsidra r-riżoluzzjoni tiegħu ta' l- 1 ta' Ġunju 2006 dwar it-titjib fir-relazzjonijiet bejn l-UE u l-Istati Uniti fil-qafas ta' Ftehima ta' Sħubija Transatlantika [10] u dwar ir-relazzjonijiet ekonomiċi transatlantiċi bejn l-UE u l-Istati Uniti [11], - wara li kkunsidra r-riżoluzzjonijiet tiegħu tat- 23 ta' Ottubru 2003 dwar il-paċi u d-dinjità fil-Lvant Nofsani [12] u tas- 7 ta' Settembru 2006 dwar is-sitwazzjoni fil-Lvant Nofsani [13], - wara li kkunsidra r-riżoluzzjoni tiegħu tas- 7 ta' Settembru 2006 dwar ir-Relazzjonijiet bejn l-UE u ċĊina [14], - wara li kkunsidra l-Konklużjonijiet tal-Presidenza tal-Kunsill Ewropew ta' Brussell tal- 15 u s- 16 ta' Diċembru 2005 fuq "L-UE u l-Afrika: Lejn Sħubija Strateġika", - wara li kkunsidra r-Riżoluzzjoni tiegħu ta' l- 10 ta' Marzu 2005 dwar ir-reviżjoni tat-Trattat tan-Non- Proliferazzjoni — L-Armi nukleari fil-Korea ta' Fuq u fl-Iran [15], li ssostni li l-"Ma Tgħidx, Ma Titħallasx" (No Say, No Pay) huwa prinċipju li l-UE se ssegwi fit-trattamenti tagħhom mal-peniżola Koreana, - wara li kkunsidra r-riżoluzzjoni tiegħu tat- 23 ta' Marzu 2006 dwar is-sigurtà tal-provvista ta' l-enerġija fl-Unjoni Ewropea [16], - wara li kkunsidra r-riżoluzzjonijiet tiegħu tat- 18 ta' Mejju 2006 dwar ir-Rapport Annwali dwar id- Drittijiet tal-Bniedem fid-Dinja 2005 u l-politika ta' l-UE dwar din il-kwistjoni [17] u ta' l- 14 ta' Frar 2006 dwar il-klawsola dwar id-drittijiet tal-bniedem u d-demokrazija fil-ftehim ta' l-UE [18], - wara li kkunsidra r-Riżoluzzjoni tiegħhu tat- 13 ta' Diċembru 2006 dwar l-aspetti istituzzjonali talkapaċità ta' l-Unjoni Ewropea li tintegra Stati Membri ġodda [19], - wara li kkunsidra r-riżoluzzjoni tiegħu tat- 13 ta' Diċembru 2006 dwar l-Istrateġija għat-Tkabbir u l-Isfidi Ewlenin 2006-2007 [20] - wara li kkunsidra l-Artikolu 112(1) tar-Regoli ta' Proċedura tiegħu, - wara li kkunsidra r-rapport tal-Kumitat għall-Affarijiet Barranin u l-opinjoni tal-Kumitat għall-Baġit (A6-0130/2007), A. billi huwa mistenni li, minn issa 'l quddiem, l-approċċ a posteriori tal-Kunsill li sempliċement jippreżenta lista deskrittiva ta' l-attivitajiet imwettqa fis-sena preċedenti fi ħdan il-Politika Barranija u ta' Sigurtà Komuni (CFSP) minflok ma jikkonsulta lill-Parlament minn qabel kif stipulat fl-Artikolu 21 tat-Trattat ta' l-Unjoni Ewropea se jiġi kkoreġut permezz ta' interpretazzjoni kostruttiva tal-Punti 42 u 43 tal- Ftehima Interistituzzjonali l-ġdida dwar id-dixxiplina baġitarja u l-immaniġġjar finanzjarju sod tas- 17 ta' Mejju 2006 [21], B. billi l-Kunsill imissu jbiddel dik il-prattika darba għal dejjem b'konsultazzjoni ġenwina mal-Parlament sabiex jiżgura li l-opinjonijiet tal-Parlament ikollhom impatt reali fuq l-għażliet li jsiru għas-sena ta' wara, C. billi wara l-ħames tkabbir ta' l-UE, 18-il Stat Membru rratifikaw it-Trattat Kostituzzjonali, iżda r-ratifikazzjoni sħiħ u d-dħul fis-seħħ tat-Trattat jeħtieġu jiġu segwiti sabiex ikun żgurat li l-Unjoni tkun kapaċi tiffaċċja r-responsabiltajiet, it-tħeddid u l-isfidi globali tad-dinja tal-lum, D. billi d-dispożizzjonijiet tat-Trattat Kostituzzjonali fir-rigward tar-relazzjonijiet esterni ma ġewx sfidati matul il-proċess ta' ratifikazzjoni li rriżulta fil-fatt li s-CFSP jaf ikollha rwol importanti fit-tisħiħ talkunfidenza fl-Unjoni mal-pubbliku ġenerali, E. billi l-azzjoni esterna ta' l-Unjoni bħala ħaġa waħda u b'mod partikulari tas-CFSP trid tqis l-interessi ta' l-Unjoni, b'mod partikulari l-qrubija ta' kull pajjiż u reġjun terz lejn il-mudell u l-valuri Ewropej u l-fatt li l-Unjoni, bħala attriċi ġeopolitika maġġuri fuq il-palk dinji, iġġib ruħha bħala Unjoni politika, ekonomika, soċjali u ambjentali ta' stati u popli impenjati fil-paċi li taġixxi skond il-prinċipji tad-demokrazija, l-istat tad-dritt u l-ġustizzja soċjali, u għalhekk teħtieġ li jkollha sħab politiċi u ekonomiċi li jkunu b'saħħithom u affidabbli, F. billi dan l-aħħar l-effikaċja u l-kredibilità tal-politika barranija komuni ġew imdgħajfa minħabba l-veto eżerċitat minn ċerti Stati Membri rigward kwistjonijiet bilaterali minkejja l-isforzi li saru minn Stati Membri oħra biex jinstab kompromess; billi l-Istati Membri għandhom jaġixxi b'mod ġust ma' kulħadd u għandhom iżommu lura milli jużaw id-dritt tal-veto, filwaqt li jillimitaw dik il-proċedura għal kwistjonijiet ta' interess nazzjonali li jkunu ta' sensitività kbira, G. billi l-iżvilupp u l-konsolidazzjoni tad-demokrazija, l-istat tad-dritt u tar-rispett għad-drittijiet tal-bniedem u għal-libertajiet fundamentali jibqgħu objettivi ewlenin tas-CFSP u billi s-CFSP għandha tikkonċentra prinċipalment fuq l-integrazzjoni ekonomika, id-diplomazija, il-prevenzjoni ta' kriżijiet fost innies ċivili u l-immaniġġjar tal-konflitti, H. billi, sabiex ikunu kredibbli, is-CFSP u l-Politika Ewropea għas-Sigurtà u d-Difiża (ESDP) għandhom ikunu allokati riżorsi addizzjonali li jilħqu ma' l-ambizzjonijiet tagħhom, I. billi l-iffinanzjar ta' operazzjonijiet militari mill-Unjoni Ewropea jibqa' fil-fatt barra mill-kamp ta' applikazzjoni ta' l-iskrutinju demokratiku kemm tal-parlamenti nazzjonali kif ukoll tal-Parlament Ewropew, Ir-ratifikazzjoni tat-Trattat Kostituzzjonali bħala aspett ewlieni u l-għa¿la ba¿ika tas-CFSP għall-2007 1. Hu tal-fehma li mingħajr it-Trattat Kostituzzjonali l-Unjoni Ewropea ma tistax tifforma politika barranija u tas-sigurtà li ti sta' għall-anqas b'mod parzjali tilqa' l-isfidi l-aktar importanti bħal m'huma l-globalizzazzjoni, l-istati falluti u dawk li qed ifallu, il-migrazzjoni transkonfinali, it-terroriżmu internazzjonali, iddipendenza fuq l-enerġia u l-bidla fil-klima; jidhirlu li l-effikaċja tas-CFSP teħtieġ bħala kundizzjoni l-iżvilupp ta' l-assi u l-kapaċitajiet meħtieġa sabiex ikunu salvagwardjati s-sigurtà, l-indipendenza u l-integrità ta' l- Unjoni u l-Istati Membri tagħha; f'dan ir-rigward ifakkar fl-appoġġ pubbliku wiesa' li jeżisti fl-Istati Membri kollha favur irwol akbar għall-Unjoni fid-dinja, peress li l-Istati Membri m'għadhomx jistgħu jwettqu dan lirwol b'mod individwali għaċ-ċittadini; jenfasizza l-ħtieġa li l-iffinalizzar tat-Trattat Kostituzzjonali ikun wieħed mill-prijoritajiet ewlenin għall-Presidenza preżenti l-UE u għal dik li tmiss; 2. Jidhirlu li huwa meħtieġ li l-kariga ta' Ministru għall-Affarijiet Barranin tkun stabbilita u iqis li hija ħaġa essenzjali li hu jew hi fl-istess ħin ikunu kemm membru tal-Kummissjoni kif ukoll jippresiedu fuq il- Kunsill ta' l-Affarijiet Barranin, sabiex is-CFSP tingħata kontinwità u koerenza u l-Ewropa tkun ti sta' titkellem b'vuċi waħda; 3. Hu tal-fehma, f'dan ir-rigward, li l-ħolqien tal-post il-ġdid ta' Ministru ta' l-UE għall-Affarijiet Barranin għandu jkun akkumpanjat minn impenn ġenwin mill-Istati Membri biex tkun iddefinita u implimentata politika barranija komuni vera u effettiva li tkun tirrifletti l-interessi ġenerali ta' l-Unjoni Ewropea; 4. Jinnota li l-klawsola ta' l-assistenza reċiproka, il-koperazzjoni strutturali, is-Servizz Ewropew ta' Azzjoni Esterna u l-personalità waħda ġuridika huma eżempji tal-progress meħtieġ urġentement ipprovdut mit-Trattat Kostituzzjonali; 5. Jenfasizza li kunsens politiku u soċjali dwar integrazzjoni akbar tal-politika barranija u tas-sigurtà joffri bażi soda biex minnha jitmexxa 'l quddiem il-proċess kostituzzjonali; 6. Għal darba oħra jħeġġeġ lill-Kapijiet ta' Stat u lill-Kapijiet ta' Gvern jiffinalizzaw it-Trattat Kostituzzjonali sa tmiem is-sena 2008, mhux biss bħala prerekwiżit għal tkabbiriet oħra imma wkoll sabiex l-Unjoni titħalla taħdem b'mod aktar effettiv, b'mod aktar trasparenti u b'mod aktar demokratiku fil-qasam kemm ta' l-azzjoni esterna u kemm f'dak tas-CFSP/ESDP; It-titjib ta' l-effiċjenza, il-koerenza u l-vi¿ibilità tas-CFSP 7. Jilqa' b'sodisfazzjoni t-twaqqif ta' l-Aġenzija Ewropea għad-Difiża, l-iżvilupp tal-kunċett tal-Gruppi ta' tattika, it-twaqqif tal-Politika Ewropea tal-Viċinanza u l-applikazzjoni tal-Klawżola ta' Solidarjetà biex ikunu opponuti t-theddidiet u l-attakki terroristiċi, kif ukoll it-twaqqif ta' l-Għanijiet Ċivili Ewlenin, l-Iskwadri ta' Ċivili għar-Reazzjoni għall-Kriżijiet u s-Sħubija għall-Bini tal-Paċi fl-ambitu ta' l-Istrument ta' Stabilità; iħeġġeġ lill-Kummissjoni tistabbilixxi l-Korpi Ċivili tal-Paċi kif mitlub mill-Parlament f'diversi riżoluzzjonijiet; 8. Jaraha bħala ħaġa aktar xierqa li l-Kunsill u l-Kummissjoni jużaw l-għażliet proċedurali u organizzattivi li għandhom, filwaqt li waqt li għaddej il-proċess jissaħħu r-rabtiet li hemm bejn l-ewwel u t-tielet pilastru ukoll, permezz ta' a) it-tressiq ta' proposti konġunti mir-Rappreżentant Għoli tas-CFSP u mill-Kummissjoni lill-Kunsill relatati kemm mas-CFSP kif ukoll ma' azzjoni esterna, b) laqgħat konġunti regolari bejn il-Grupp ta' Kummissarji għal Relazzjonijiet Esterni, ir-Rappreżentant Għoli għas-CFSP u delegazzjonijiet tal-Kumitat għall-Affarijiet Barranin tal-Parlament Ewropew sabiex issir evalwazzjoni u jiġu kkoordinati aħjar prijoritajiet strateġiċi, c) laqgħat konġunti regolari bejn il-Gruppi ta' Ħidma tal-Kunsill u l-COREPER, ir-rapporteurs tal-Kummissjoni u tal-Parlament sabiex ikun hemm fehim aħjar tal-pożizzjoni ta' kulħadd, d) l-użu frekwenti tal-mekkaniżmu ta' l-"EU Core Groups", maħluq oriġinarjament biex jindirizza kwistjonijiet ta' politika fir-rigward tas-Somalja fl-2004, peress li huwa mekkaniżmu li jsaħħaħ ir-rabtiet istituzzjonali u jgħaqqad flimkien ir-Rappreżentant Għoli għas-CFSP u l-Kunsill, il-Kummissjoni, il-Presidenza u dawk l-Istati Membri li jixtiequ jingħaqdu; jenfasizza, madankollu, li dan il-mekkaniżmu huwa partikolarment xieraq għat-trattat ta' kwistjonijiet ta' politika dwar affarijiet barranin li ma jipprovokawx każijiet kbar ta' nuqqas ta' qbil bejn l-Istati Membri waqt li jibqa' importanti għal bosta minnhom, e) il-qsim mhux riżervat ta' informazzjoni, rapporti u analiżi miġbura mis-servizzi, mid-delegazzjonijiet, mir-Rappreżentanti Speċjali, mill-ambaxxati, eċċ ta' l-UE u l-istituzzjonijiet tagħha u ta' l-Istati Membri, f) it-titjib fil-koperazzjoni bejn id-Direttorati għal Azzjonijiet Esterni tat-tliet Istituzzjonijiet tal-Komunità billi jiġu faċilitati laqgħat ta' ħidma regolari u skambji fuq livelli għoljin u intermedji, inklużi r-rotazzjoni u l-iskambju ta' impjegati tas-servizz ċivili Ewropej li jittrattaw kwistjonijiet dwar affarijiet esterni, g) l-inkoraġġiment ta' djalogu u t-tneddija ta' proċeduri biex tkun stabbilita Akkademja Diplomatika ta' l-UE, h) jinkoraġġixxi lill-Kummissjoni tiżviluppa d-delegazzjonijiet li jaqgħu fl-isfera tar-responsabbiltà tagħha f''ambaxxati ta' l-Unjoni, i) l-attribuzzjoni b'mod awtomatiku tal-funzjonijiet tar-Rappreżentant Speċjali ta' l-Unjoni għal pajjiż terz lill-Kap tad-Delegazzjoni ta' l-UE f'dak il-pajjiż, bħal fil-każ ta' dik li qabel kient ir-Repubblika Jugoslava tal-Maċedonja (FYROM), j) it-titjib ta' l-interazzjoni bejn, fuq naħa, il-127 delegazzjoni u rappreżentanza tal-KE u fuq in-naħa loħra, istituzzjonijiet u delegazzjonijiet oħrajn ta' l-UE, ministerji ta' l-affarijiet barranin u ambaxxati ta' l-Istati Membri billi jiġu organizzati kuntatti u laqgħat regolari, tiġi pprovduta għajnuna prattika u jiġi organizzat l-iskambju tal-persunal diplomatiku ta' l-Istati Membri ma' uffiċjali ta' l-istituzzjonijiet rilevanti fuq bażi reċiproka; 9. Jistieden lill-Istati Membri ta' l-UE li qed iservu fil-Kunsill tas-Sigurtà tan-Nazzjonijiet Uniti — wara li jkunu infurmaw lill-Istati Membri oħra — sabiex jagħtu widen għas-suġġerimenti tagħhom u jippruvaw isegwu azzjoni kkoordinata fi ħdan il-Kunsill tas-Sigurtà li tkun tirrifletti l-opinjonijiet Ewropej l-aktar mifruxin; 10. Jistieden, minbarra, lill-Istati Membri ta' l-UE li huma wkoll membri tal-Kunsill tas-Sigurtà tan-NU biex itejbu l-koordinament tagħhom fi ħdan dak il-qafas sabiex tissaħħaħ l-effikaċja ta' l-azzjoni ta' l-UE fuq il-palk dinji u biex fil-ġejjieni qarib jiddeċiedu rigward siġġu Ewropew komuni; 11. Hu tal fehma li, mingħajr l-introduzzjoni tal-votazzjoni ta' maġġoranza kkwalifikata fi kwistjonijiet tas-CFSP, il-koerenza, l-effikaċja u l-viżibilità ta' l-azzjoni esterna ta' l-Unjoni tkun imdgħajfa bil-kbir; 12. Huwa tal-fehma li jista' jsir iktar biex jissaħħaħ id-djalogu politiku ma' pajjiżi u reġjuni terzi, b'mod partikulari ma' l-isħab ewlenin, kif ukoll biex isiru aktar proattivi fir-relazzjonijiet ma' organizzazzjonijiet internazzjonali; jaħseb li n-netwerk ta' delegazzjonijiet tal-Kummissjoni jista' jintuża b'mod aktar flessibbli u dinamiku; 13. Jiġbed l-attenzjoni għall-fatt li d-djalogu politiku ma' pajjiżi terzi jeħtieġ li jkun intensifikat, mhux linqas fejn jidħlu d-drittijiet tal-bniedem; jemmen ukoll li l-istituzzjonijiet tal-Komunità u l-Istati Membri għandhom jiżguraw li l-membri tad-delegazzjonijiet tagħhom ikunu konxji tal-linji gwida dwar id-drittijiet tal-bniedem approvati mill-Kunsill, jibnu fuqhom, u jaġixxu f'konformità magħhom; 14. Ifakkar b'rabta ma' dan, l-irwol sinjifikattiv li d-diplomazija parlamentari jista' jkollha bħala għodda kumplimentarja fir-relazzjonijiet ta' l-Unjoni ma' pajjiżi u reġjuni terzi; jistieden lill-Kunsill u lill-Kummissjoni jistabbilixxu rabtiet aktar mill-qrib, ibbażati fuq il-koperazzjoni, mat-tliet assembleji interparlamentari ewlenin (l-Assemblea Parlamentari Konġunta ta' l-ACP-UE, l-Assemblea Parlamentarja Ewro-Mediterranja u l-Assemblea Parlamentarja ta' l-UE-Amerika Latina), li jilagħbu rwol importanti u li jġibu flimkien parlamentari minn madwar id-dinja kollha, li b'hekk isaħħu l-leġittimità demokratika u jipprovdu fora politiċi ta' siwi għad-djalogu ġenerali; jagħti responsabbiltà lill-organi responsabbli tal-Parlament biex jikkoordinaw u jsaħħu l-appoġġ amministrattiv għal dawn l-assembleji interparlamentari f'dan is-sens; 15. Huwa tal-fehma li sabiex jiġi indirizzat in-nuqqas ta' koerenza attwali u sabiex jimtela "in-nuqqas flaspettattivi ta' kapaċità", l-Unjoni għandha tisfrutta l-għodod kollha disponibbli fil-qasam ta' l-azzjoni esterna, bħall-politiki li jkopru l-kummerċ, l-għajnuna, il-politika barranija u l-ESDP, kif ukoll id-dimensjoni esterna tal-politiki fuq l-ambjent, ir-riċerka, it-trasport, l-agrikoltura, is-sajd u l-intern; Rakkomandazzjonijiet dwar aspetti tematiċi varji għall-2007 16. Jinsisti li, sabiex ikunu ggarantiti l-prosperità u s-sigurtà, għandha tingħata prijorità sabiex timmira numru limitat ta' oqsma li jorbtu aħjar max-xewqat u t-tħassib taċ-ċittadini Ewropej u l-aspettattivi tagħhom tal-parti li għandha tintlagħab mill-Unjoni affarijiet internazzjonali — bħalma huma l-konsolidazzjoni taddemokrazija, is-sigurtà tal-bniedem u l-ġlieda kontra l-organizzazzjonijiet terroristiċi, l-immaniġġjar talmigrazzjoni, id-djalogu interkulturali, is-sigurtà ta' l-enerġija, il-bidla fil-klima, il-kontroll ta' l-armi u d-diżarmament, in-non-proliferazzjoni ta' l-armi għall-qerda tal-massa u l-kontribut ta' l-UE lejn it-tnaqqis tal-faqar u lejn il-ksib ta' l-Objettivi ta' Żvilupp tal-Millenju (MDG), kif ukoll l-iżvilupp soċjali; 17. Jisħaq dwar il-bżonn li tiġi implimentata sistema internazzjonali ta' non-proliferazzjoni nukleari flaspetti kollha tagħha, li jsir xogħol attiv għaż-żamma ta' s-sistema eżistenti tal-kontroll ta' l-armi u d-diżarm, b'mod partikolari għall-implimentazzjoni konsistenti u l-immoniterjar komprensiv tal-Konvenzjoni dwar l-Armi Kimiċi, l-applikazzjoni universali tal-Konvenzjoni li tipprojbixxi l-mini ta' l-art (it-Trattat ta' Ottawa) u d-dħul fis-seħħ tat-Trattat Komprensiv dwar il-Projbizzjoni ta' l-Ittestjar Nukleari (CTBT), u sabiex jibdew negozjati dwar ftehimiet ġodda ta' diżarm li jikkonċernaw, inter alia, armi żgħar u aktar tnaqqis ta' l-armi konvenzjonali u nukleari fl-Ewropa; 18. Jesprimi t-tħassib kbir tiegħu dwar l-istqarrija tal-President Russu Vladimir Putin dwar il-fatt li r-Russja ma tixtieqx tkompli tipparteċipa fit-Trattat dwar il-Forzi Konvenzjonali fl-Ewropa ta' l-1990; huwa ta' l-opinjoni li din hija risposta mhix xierqa għall-pjanijiet tas-sistema għal kontra l-missili; jitlob għall-ftuħ mill-ġdid ta' djalogu politiku fi ħdan l-Organizzazzjoni għas-Sigurtà u l-Kooperazzjoni fl-Ewropa dwar kwistjonijiet ta' sigurtà, kontroll ta' l-armi u diżarm; 19. Jistieden lill-Kummissjoni biex tiffoka, f'dawk l-oqsma ta' prijorità, fuq l-istumenti u l-politiki politiċi, kummerċjali, ekonomiċi u finanzjarji taħt l-ewwel pilastru tat-trattati attwali, sabiex isservi aħjar l-objettivi ta' l-Unjoni fi kwistjonijiet madwar id-dinja; hu tal-fehma li l-azzjoni esterna ta' l-UE tista' tibbenefika wkoll minn sitwazzjoni fejn aktar nisa jkunu jokkupaw pożizzjonijiet ta' tmexxija, inkluż fil-qasam tas-CFSP; 20. Itenni li l-ESS għandha tiġi aġġornata, waqt li żżomm l-approċċ dualistiku ċivili/militari u l-kunċetti kruċjali tagħha ta' prevenzjoni tal-kunflitt u multilateraliżmu effettiv, tinkorpora s-sigurtà ta' l-enerġija, ilbidla fil-klima u l-prevenzjoni tat-tixrid tal-faqar fid-dinja bħala sfidi ewlenin għas-sigurtà ta' l-UE; iqis li għandha tingħata attenzjoni partikolari lir-rabta bejn is-sigurtà u l-iżvilupp u l-importanza speċjali tal-kwistjonijiet soċjo-ekonomiċi; 21. Isostni li t-terroriżmu jikkostitwixxi wieħed mit-theddidiet prinċipali għas-sigurtà ta' l-UE iżda jrid jiġi miġġieled mingħajr ma jiġu offiżi kontra l-valuri universali tad-demokrazija, l-istat tad-dritt, id-drittijiet talbniedem u l-libertajiet fundamentali, u l-ħarsien ta' dawn, f'koperazzjoni mill-qrib ma' sħab internazzjonali, u f'konformità ma' l-istrateġija stabbilita min-Nazzjonijiet Uniti; 22. Itenni li, filwaqt li l-ġlieda kontra t-terroriżmu tikkostitwixxi parti essenzjali mill-azzjoni esterna ta' l-UE, ir-rispett għad-drittijiet tal-bniedem u għal-libertajiet ċivili għandhom jibqgħu prijorità għall-UE; jidhirlu li għandu jsir wisq aktar biex tissaħħaħ il-koperazzjoni internazzjonali fil-ġlieda kontra t-terroriżmu fuq ilbażi tal-liġi internazzjonali u tal-Karta tan-NU; 23. Jenfasizza d-dimensjoni importanti tal-politika barranija fi kwistjonijiet ta' sigurtà ta' l-enerġija, inkluża d-dipendenza ta' l-Unjoni fuq l-enerġija u provvisti strateġiċi oħrajn minn pajjiżi u reġjuni li qed isiru dejjem aktar instabbli, kif ukoll il-kwistjoni ta' l-aċċess għal sorsi alternattivi u l-iżvilupp tagħhom; jirrifjuta kull restrizzjoni fil-provvisti ta' l-enerġija bħala strument politiku, u jenfasizza l-ħtieġa li jkun hemm solidarjetà fil-politika ta' l-enerġija fost l-Istati Membri ta' l-UE; hu tal-fehma li għandu jsir kull sforz sabiex titnaqqas dipendenza bħal din; jenfasizza l-ħtieġa li l-azzjoni esterna ta' l-Unjoni tkun immirata lejn strateġija komuni u lejn appoġġ għal proġetti diretti lejn id-diversifikazzjoni tal-provvisti ta' l-enerġija; 24. Jenfasizza l-interess vitali ta' l-Unjoni Ewropea fit-tisħiħ tal-governanza globali, l-istituzzjonijiet internazzjonali u l-valur tal-liġi internazzjonali; jinsisti fuq l-irwol fundamentali li għandha n-Nazzjonijiet Uniti fl-iżvilupp tal-governanza globali; jerġa' jtenni dwar il-ħtieġa li ċ-Ċina u l-Indja, bħala pajjiżi potenti emerġenti, kif ukoll ir-Russja, jiġu involuti fit-teħid tar-responsabbiltà għall-qagħda tal-governanza globali u għal soluzzjonijiet għal sfidi globali, flimkien ma' l-irwol insostitwibbli li s-sħab transatlantiċi jrid ikollhom b'mod konġunt f'dan il-kuntest; 25. Jissottolinja l-importanza li tkompli tiġi żviluppata d-dimensjoni tal-koperazzjoni reġjonali fil-politika barranija ta' l-UE, b'mod speċjali fiz-zona tal-viċinanza tagħha, billi jiġu msaħħa r-relazzjonijiet mar-reġjun tal-Baħar l-Iswed u u billi tiġi promossa l-koperazzjoni kemm bejn il-ġirien u bejn l-UE u l-ġirien tagħha sabiex jingħataw soluzzjonijet reġjonali li jippromwovu l-istabilità, l-iżvilupp u l-prosperità; 26. Ifakkar lill-UE biex tħeġġeġ lil imsieħba tagħha jfittxu l-iżvilupp u l-konsolidazzjoni tad-demokrazija, id-drittijiet tal-bniedem u l-istat tad-dritt, peress li dawn il-kriterji jiffurmaw il-bażi għal dinja li tgawdi r-risq u s-sigurtà; 27. Jesprimi t-tħassib tiegħu, f'dan ir-rigward, dwar l-ewwel prova ta' arma għal kontra s-satelliti mwettqa miċ-Ċina f'Jannar 2007; iqis dan il-fatt bħala sinjal ta' l-eskalazzjoni ta' l-armamenti fl-ispazju; jistieden lill- Kunsill jieħu inizjattiva fil-livell tan-Nazzjonijiet Uniti biex jingħata bidu għal negozjati multilaterali għal projbizzjoni internazzjonali kontra armamenti bħal dawn; 28. Jilqa' l-inizjattiva ġdida ta' l-Istati Uniti għall-konsultazzjonijiet u tagħrif permanenti dwar is-sistema tagħha ta' "tarka" kontra l-missili; jesprimi t-tħassib tiegħu dwar id-dikjarazzjonijiet magħmula mill-President Putin b'reazzjoni għall-pjanijiet ta' l-Istati Uniti li jikkonċernaw it-tqegħid fil-Polonja u fir-Repubblika Ċeka tas-sistema tagħha ta' "tarka" kontra l-missili; jappella sabiex il-partijiet kollha involuti jidħlu fi djalogu; jistieden lill-Istati Uniti sabiex tirdoppja l-isforz tagħha biex ittejjeb il-konsultazzjoni fir-rigward ta', u l-ispjegazzjoni tal-pjanijiet tagħha għal sistema ta' difiża bil-missili sabiex tiġġieled it-theddidiet minn qawwiet nukleari li jistgħu jitfaċċaw, biex kemm in-NATO kif ukoll l-UE jibqgħu magħqudin; jitlob għal diskussjoni profonda dwar dawn il-proposti, inklużi l-ħtieġa, l-evalwazzjoni tat-theddida u l-possibilità li jkunu stabbiliti żoni ta' sigurtà differenti fi ħdan il-qafas ta' kemm l-UE u n-NATO; jenfasizza l-importanza tal-konsultazzjoni fi ħdan il-Kunsill ta' bejn in-NATO u r-Russja fir-rigward tas-sistema ta' difiża bil-missili; 29. Huwa tal-fehma li għandu jsir ħafna iktar mill-perspettiva ta' l-azzjoni esterna biex jitwaqqaf it-tixrid tal-faqar fid-dinja, biex jiġu miġġielda l-istigmatizzazzjoni u d-diskriminazzjoni u l-mard serju; jerġa' jtenni limportanza li jinżammu l-impenji ta' l-UE biex jintlaħqu l-MDGs; 30. Jilqa' l-isforzi kemm mill-Kummissjoni kif ukoll mill-Kunsill biex tiġi indirizzata l-kwistjoni ta' limmigrazzjoni illegali bħala parti prominenti mill-azzjoni esterna ta' l-UE, fir-relazzjonijiet tagħha kemm mal-pajjiżi ta' l-oriġini kif ukoll mal-pajjiżi ta' tranżitu; hu tal-fehma li l-koperazzjoni għall-iżvilupp għandha tindirizza wkoll il-kawżi li huma l-għeruq ta' l-immigrazzjoni tal-mases u għandha tinkludi l-involviment aktar b'saħħtu mill-UE fis-soluzzjoni tal-konflitti sabiex jintlaħqu l-Għanijiet ta' l-Iżvilupp tal-Millennju, b'mod partikulari f'dak li jirrigwarda l-pajjiżi Afrikani; jenfasizza li l-ġlieda kontra l-immigrazzjoni illegali għandha ssir fil-konfini ta' azzjonijiet ġudizzjarji u tal-pulizija u li l-politiki ta' l-Unjoni Ewropea għandhom jindirizzaw ukoll il-kawżi li huma l-għeruq ta' l-immigrazzjoni illegali; jinnota li l-ġlieda kontra l-immigrazzjoni illegali hija biċċa xogħol għall-ġudikatura u l-pulizija li teskludi l-użu tal-mezzi militari u l-kapaċitajiet tal-Politika Ewropea tas-Sigurtà u d-Difiża (ESDP); 31. Itenni r-Riżoluzzjoni tal-Parlament ta' l- 14 ta' Frar 2006 imsemmija hawn fuq fuq il-klawsola taddrittijiet tal-bniedem u d-demokrazija fil-ftehim ta' l-Unjoni Ewropea, u jistieden lill-Kummissjoni u lill-Kunsill biex jagħtu widen għar-rakkomandazzjonijiet stabbiliti f'dik ir-riżoluzzjoni, sabiex ikun hemm kontroll aħjar tal-ftehim ta' kull tip bejn l-UE u l-ħafna Stati msieħba, fejn il-klawsoli tad-demokrazija jiffurma b'mod konsistenti element essenzjali; itenni l-impenn tiegħu li jikkumbatti kontra l-impunità għal dawk li jkunu ħatja ta' delitti tal-gwerra, delitti kontra l-umanità u vjolazzjonijiet serji oħra tad-drittijiet tal-bniedem, inter alia billi jiġi msaħħaħ l-irwol tal-Qorti Kriminali Internazzjonali; 32. Jistieden lill-Kunsill u lill-Kummissjoni sabiex jerfgħu r-responsabilitajiet tagħhom u, mingħajr dewmien, jimplimentaw ir-rakkomandazzjonijiet li hemm fir-riżoluzzjoni tal-Parlament ta' l- 14 ta' Frar 2007 dwar l-allegat użu ta' pajjiżi Ewropej mis-CIA għat-trasportazzjoni u ż-żamma illegali ta' priġjunieri [22]; 33. Jisħaq fuq il-ħtieġa ta' l-implimentazzjoni effettiva tal-klawsoli dwar id-drittijiet tal-bniedem, in-nonproliferazzjoni u kontra t-terroriżmu fi ftehim ta' kull tip ma' pajjiżi terzi, u b'hekk jiġu evitati modifikazzjonijiet ad hoc sabiex ikunu żgurati l-koerenza u l-effettività; jistieden lill-Kummissjoni biex tippreżenta, fi ħdan il-qafas ta' l-Istrument ta' l-Istabilita', l-Istrument ta' Qabel l-Adeżjoni, l-Istrument tal-Politika ta' Viċinanza u Sħubija Ewropea u l-Istrument għall-Iżvilupp tal-Koperazzjoni, proposti li jipprovdu għajnuna teknika u finanzjarja lill-pajjiżi terzi sabiex jgħinuhom jilħqu l-impenji tagħhom li jirriżultaw mill-klawsoli msemmija hawn fuq; jenfasizza l-ħtieġa li dawk l-istrumenti l-ġodda jkunu applikati b'mod li jkun konsistenti ma' l-Istrument Ewropew għad-Demokrazija u d-Drittijiet tal-Bniedem ġdid, u b'mod li jkun kumplimentari għalih; Prijoritajiet fiz-zoni ġeografiċi għall-2007 34. Jirrakkomanda li jittieħdu passi biex it-tkabbir ta' l-Unjoni jkun sostnut bħala objettiv essenzjali ta' laġenda politika ta' l-UE fl-2007, għalkemm hu tkabbir li għandu jkun konsistenti mal-kapaċità ta' l-UE li tintegra Stati Membri ġodda (meta wieħed iqis l-impatt tat-tkabbir fuq l-istituzzjonijiet tagħha, fuq ir-riżorsi finanzjarji tiegħu u fuq il-kapaċità tiegħu li jsegwi l-objettivi politiċi tiegħu), biex tkun imsaħħa l-Politika Ewropea tal-Viċinanza, inkluż permezz ta' l-inizjattivi biex ikunu msaħħa r-relazzjonijiet ekonomiċi, politiċi, dawk ta' sigurtà u dawk ta' l-enerġija bejn l-UE u l-pajjiżi fiz-zona tal-Baħar l-Iswed, biex ikunu segwiti sforzi li jikkontribwixxu għall-istabilizzazzjoni tal-Balkani tal-Punent inklużi tħejjijiet għall-adeżjoni ma' l-UE, f'konformità ma' l-"Aġenda ta' Thessaloniki", biex in-negozjati mas-Serbja dwar Ftehima ta' Stabbilizzazzjoni u Assoċjazzjoni jerġgħu jitkomplew minn fejn tħallew, biex tissaħħaħ il-koperazzjoni Ewro-Mediterranja, biex tkun żviluppata sħubija bbilanċjata u wiesgħa ħafna mar-Russja, li tkun tkopri l-isfidi, il-kummerċ u lenerġija internazzjonali, imma fuq kollox kwistjonijiet tad-drittijiet tal-bniedem u tad-demokratizzazzjoni, u biex jiġu approfonditi r-relazzjonijiet ma' l-Asja Ċentrali permezz tal-koperazzjoni sħiħa mal-korpi relevanti internazzjonali li huma attivi fir-reġjun; 35. Jidhirlu li l-promozzjoni tas-solidarjetà nazzjonali, l-istabilità, il-paċi u l-iżvilupp demokratiku u ekonomiku nazzjonali għandhom ikomplu jkunu fost il-prijoritajiet tal-politika ta' l-UE għall-Afganistan matul is-snin li ġejjin; jitlob li dawn il-kompiti jkunu allokati finanzjament affidabbli li jkun ji sta' jiġi ppjanat fuq tul ta' żmien medju; jidhirlu li hemm ħtieġa li l-UE tappoġġja, b'mod partikulari, l-iżvilupp ta' istituzzjonijiet nazzjonali u statali b'saħħithom, l-iżvilupp ekonomiku u kulturali tal-pajjiż, id-diżarmament tal-milizji privati u l-ġlieda kontra l-kultivazzjoni tad-drogi u l-kummerċjalizzazzjoni tagħhom; 36. Jilqa' b'sodisfazzjon l-Inizjattiva l-ġdida għall-Asja Ċentrali ppreżentata mill-Presidenza Ġermaniża, li ti sta' tirriżulta f'approċċ aktar effettiv u involut fil-politika esterna ta' l-UE għar-reġjun; jidhirlu li l-Inizjattiva tkun ti sta' tiżviluppa koperazzjoni unika u wiesgħa ħafna bejn l-UE u l-pajjiżi ta' l-Asja Ċentrali; hu talfehma li l-Unjoni Ewropea għandha interess vitali li tara stabilità akbar ta' l-iżvilupp ekonomiku u rekord aħjar tal-governanza u tad-drittijiet tal-bniedem fir-reġjun; 37. Fid-dawl ta' multilateraliżmu effettiv, itenni l-ħtieġa li r-riforma tan-NU titkompla kollha kemm hi, b'konċentrazzjoni speċjali fuq l-irriformar tal-Kunsill tas-Sigurtà tan-NU; jilqa' b'sodisfazzjon, f'dan irrigward, l-isforzi promettenti għal riforma li nbdiet mill-President ta' l-Assemblea Ġenerali tan-NU; 38. Hu tal-fehma li għandu jsir kull sforz biex is-sitwazzjoni fil-Libanu tiġi stabbilizzata, u li l-Kummissjoni għandha timmoniterja b'mod preċiż u fil-fond il-modi li bihom hija wżata l-għajnuna finanzjarja ta' l-UE; jistieden lill-Kunsill jintensifika l-isforzi, fi ħdan il-qafas tal-Kwartett tal-Lvant Nofsani (l-UE, l-Istati Uniti ta' l-Amerka, il-Federazzjoni Russa u n-NU), sabiex jitrawwmu negozjati bejn l-Iżraeliti u l-Palestinjani għalsoluzzjoni komprensiva ta' paċi fuq il-bażi ta' żewġ Stati sikuri u vijabbli; jirrakkomanda impenn aktar intensiv mill-UE għall-pożizzjoni tal-Kwartett (impenn għan-non-vjolenza, l-għarfien ta' l-Istat ta' Iżrael u laċċettazzjoni tal-ftehim u l-obbligi preċedenti inkluż il-Pjan Direzzjonali); jidhirlu li l-Gvern Palestinjan ta' l-Għaqda Nazzjonali l-ġdid u l-għarfien tal-ftehim preċedenti ma' l-Iżrael għandhom iqanqlu lill-UE biex tintensifika l-involviment tagħha fil-Palestina; indipendentement mill-punt preċedenti, jemmen li l Gvern Iżraelita u dak Palestinjan għandhom, bħala prinċipju, jirrispettaw il-fruntieri ta' l-1967 bħala l-linja li tifred żewġ Stati indipendenti li huma magħrufa b'mod reċiproku; huwa tal-fehma li l-involviment dirett tal-pajjiżi Għarab jista' joħroġ li jagħti l-frott f'dan ir-rigward; jappoġġja s-sejħa tal-Kwartett għal għajnuna internazzjonali kkontinwata lill-poplu Palestinjan; 39. Jirrakkomanda wkoll li jittieħdu passi biex jiġu msaħħa r-relazzjonijiet transatlantiċi ma' l-Istati Uniti ta' l-Amerka fuq naħa, u ma' l-Amerika Latina fuq in-naħa l-oħra waqt li tagħti spinta lill-proċess tagħha ta' integrazzjoni, fuq bażi ndaqs, inkluża l-ġlieda kontra t-terroriżmu filwaqt li jkunu rrispettati d-drittijiet talbniedem u l-liġi internazzjonali, permezz ta' Ftehima ta' Sħubija Transatlantika ġdida li tieħu post l-Aġenda Transatlantika l-Ġdidġ li teżisti bħalissa; f'dan ir-rigward jissuġġerixxi t-twaqqif ta' mekkaniżmu regolari ta' reviżjoni għat-tali Ftehima ta' Sħubija Transatlantika simili għall-mekkaniżmu ta' reviżjoni ta' l-ESS, li bih esperti mill-UE u mill-Istati Uniti l-ħin kollu jagħmlu ħilithom biex jimmeljoraw is-Sħubija Transatlantika sabiex ikun esplojtat il-potenzjal kollu tagħha; 40. Barra minn hekk jirrakkomanda li n-negozjati tal-Ftehima ta' Sħubija maċ-Ċina jiġu misjuqa 'l quddiem, suġġett għal progress sostanzjali fil-qasam tad-demokrazzija u d-drittijiet tal-bniedem; li s-sħubija strateġika ma' l-Indja tkun approfondita u li l-koperazzjoni politika u ekonomika mal-Ġappun u ma' l-ASEAN tkun imsaħħa, filwaqt li jiġi mfittex rwol attiv għall-UE rigward kwistjonijiet li għad m'humiex indirizzati fil-peniżola Koreana liema rwol m'huwiex ristrett sempliċement għall-iffinanzjar; 41. Jirrakkomanda bil-qawwa kollha li jittieħdu passi favur involviment deċiżiv meta l-istrateġija UEAfrika tkun qed tiġi implimentata lil hinn mill-iżvilupp u l-politiki ta' għajnuna tradizzjonali, minħabba l- Presidenza Portugiża li ġejja li mistennija tospita s-Samit ta' l-UE-Afrika li jmiss, u sabiex tingħata spinta lillproċess ta' integrazzjoni reġjonali ta' l-Amerika Latina billi tiġi konkluża l-Ftehima ta' Assoċjazzjoni ta' l-UEMerkosur u billi jinbdew negozjati għal ftehimiet simili mal-pajjiżi ta' l-Amerika Ċentrali u mal-Komunità Andina; 42. Jenfasizza l-ħtieġa li l-Proċess ta' Barċellona jingħata spinta ġdida bil-għan li jissaħħaħ l-iżvilupp ekonomiku, soċjali u demokratiku ibbilanċjat tal-pajjiżi kkonċernati; 43. Hu tal-fehma li, fid-dawl tad-Deċiżjoni li ġejja tal-Kunsill tas-Sigurtà tan-NU dwar proposta komprensiva għal ftehima ta' konklużjoni dwar l-istatus tal-Kosovo, l-UE għandha tkun imħejjija minn kull aspett sabiex twettaq il-kompiti u r-responsabilitajiet ġodda tagħha fir-reġjun u għalhekk biex tiddikjara pożizzjoni magħquda u komuni dwar ir-riżoluzzjoni l-ġdida tal-Kunsill tas-Sigurtà li tissostitwixxi ir-Riżoluzzjoni 1244 (1999); barra minn hekk, jistieden lill-Kunsill tieħu azzjoni aktar qawwija u aktar effettiva fir-rigward talkunflitti ffriżati fil-Kawkasu tan-Nofsinhar u fit-Transnistrija; 44. Jirriferi għar-riżoluzzjonijiet u rapporti estensivi tiegħu dwar iz-zoni ġeografiċi differenti li huma ta' interess għall-UE, peress li jagħtu kontribuzzjonijiet ta' valur għad-dibattitu dwar kif għandha tevolvi l-politika ta' l-UE fir-rigward ta' dawn iz-zoni ġeografiċi; Skrutinju Parlamentari tas-CFSP 45. Jinnota r-rapport annwali deskrittiv ta' l-attivitajiet ta' l-CFSP fl-2005 ippreżentat mill-Kunsill fit- 30 ta' Ġunju 2006; itenni l-ħtieġa li l-Kunsill biex mhux biss jinforma lill-Parlament iżda fuq kollox jinvolvi lil-Parlament b'mod sħiħ fl-aspetti ewlenin u l-għażliet bażiċi tas-CFSP għall-2007; jiddispjaċih li l-Kunsill għal darb'oħra ma tax kas id-dritt tal-Parlament li jiġi kkonsultat kull sena ex ante dwar aspetti u għażliet li se jsiru għall-2006 kif stipulat fl-Artikolu 21 tat-Trattat ta' l-UE u fil-Ftehim Interistituzzjonali tas- 6 ta' Mejju 1999; 46. Jinnota li minkejja li l-Kunsill mar kontra l-Artikolu 21 tat-Trattat ta' l-UE, għal raġunijiet proċedurali m'huwiex possibbli li l-atteġġjament tal-Kunsill tiġi riferuta lill-Qorti tal-Ġustizzja, peress li l-Artikolu 46 tat-Trattat ta' l-UE ma jinkludix l-Artikolu 21 fil-lista eżawrjenti ta' każi fejn id-dispożizzjonijiet tat-Trattat KE li jirrigwardaw azzjonijiet miġjuba quddiem il-Qorti tal-Ġustizzja japplikaw ukoll għall-qasam tas-CFSP; 47. Jenfasizza id-diżappunt tiegħu madanakollu, madankollu, li l-Kunsill illimita ruħu li sempliċiment tinforma lill-Parlament u tippreżenta lista deskrittiva ta' l-attivitajiet tas-CFSP li saru s-sena preċedenti, li huma msemmija mill-Kunsill innifsu fil-preamboli għar-rapporti annwali, minflok ma jikkonsulta b'mod reali lill-Parlament fil-bidu ta' kull sena dwar l-aspetti ewlenin u l-għażliet bażiċi li għandhom isiru dik issena, inklużi l-implikazzjonijiet finanżjarji, kif previst fl-Artikolu 28 tat-Trattat ta'l-UE u sussegwentement jirrapporta lill-Parlament jekk — u fil-każ, kif — ġie meqjus il-kontribut tal-Parlament, u jisħaq li din ilprattika, tikkostitiwixxi ksur de facto tas-sustanza ta' l-Artikolu 21; 48. Jistieden lill-Kunsill biex jikkoreġi din is-sitwazzjoni billi jinterpreta l-Artikoli 42 u 43 tal-Ftehima Interistituzzjonali ġdida dwar id-dixxiplina baġitarja u ġestjoni finanzjarja soda tas- 17 ta' Mejju 2006, daħal fis-seħħ fl- 1 ta' Jannar 2007, b'mod usa', u b'aktar flessibilità sabiex jiżgura d-dritt tal-Parlament li jiġi konsultat kull sena ex ante dwar l-aspetti u l-għażliet li ġejjin fir-rigward tas-CFSP; jenfasizza li m'hemm xejn fit-Trattati attwali li jissuġġerixxi li t-terminu "konsultazzjoni" għandu xi tifsira fl-Artikolu 21 msemmi hawn fuq li hija differenti mis-tifsira tas-soltu fil-liġi ta' l-UE; 49. Jinnota b'mod partikulari l-Punti 42 u 43 tal-Ftehima Interistituzzjonali 2006, li jikkonċernaw liffinanzjar tas-CFSP u jagħmlu dispożizzjoni għal djalogu strutturat bejn il-Kunsill u l-Parlament, li jistgħu jikkontribwixxi għal konsultazzjoni ġenwina mal-Kumitat responsabbli jekk jiġu interpretati b'mod kostruttiv u flessibbli; għal dan il-għan, jikkusidra l-iskambju spjegattiv ta' ittri bejn il-Presidenza Finlandiża u ċ- Chairmen taż-żewġ Kumitati involuti bħala wieħed li jissodisfa b'mod parzjali r-rekwiżit li l-Parlament ikun ikkonsultat; 50. Iwissi kontra kull interpretazzjoni restrittiva tal-Punt 43 tal-Ftehima Interistituzzjonali li tista' twassal għal sitwazzjoni fejn jiġi skansat id-dritt tal-Parlament għal konsultazzjoni ġenwina, fil-bidu ta' kull sena, dwar l-aspetti ġenerali u l-għażliet bażiċi li għandhom isiru għal dik is-sena skond l-Artikolu 21 tat-Trattat UE; 51. Jenfasizza li huwa lest, fil-bidu ta' kull sena, li jkollu dibattitu mal-Kunsill u r-Rappreżentant Għoli/ Segretarju-Ġenerali tal-Kunsill dwar l-aspetti ewlenin u l-għażliet bażiċi tas-CFSP għas-sena li ġejja, peress li dibattitu bħal dan joffri opportunità ideali biex il-Parlament jiġi kkonsultat; jidhirlu, madanakollu, li jkun partikolarment utli li l-kandidati għall-post ta' Rappreżentant Għoli/Segretarju Ġenerali jippreżentaw il-programmi tagħhom quddiem il-Kumitat għall-Affarijiet Barranin tal-Parlament Ewropew; 52. Jinkoraġġixxi kemm lill-Kunsill kif ukoll lill-Istati Membri biex isaħħu aktar l-iskrutinju parlamentari ta' l-ESDP, billi jiżguraw li l-Parlament Ewropew ikollu rwol ewlieni bl-użu tal-mekkaniżmu ta' djalogu strutturat li hemm dispożizzjoni għalih fil-Ftehima Interistituzzjonali ġdida u permezz ta' koperazzjoni eqreb bejn il-Parlament Ewropew u l-Parlamenti nazzjonali; 53. Jenfasizza l-importanza li l-Parlament jiġi involut b'mod sostanzjali fid-diskussjonijiet dwar trattati u ftehimiet internazzjonali bejn l-UE u pajjiżi terzi u dwar il-proċeduri biex dawn il-ftehimiet jiġu konklużi; 54. Jipproponi li jittieħdu miżuri biex isaħħu, b'mod partikulari, l-iskrutinju Parlamentari tas-servizzi ta' l-intelliġenza u tas-sigurtà fir-rigward ta': (a) relazzjonijiet bejn l-istituzzjonijiet u l-aġenzjiji ta' l-UE: - billi l-Parlament jingħata l-awtorità li jaħtar, jew ikeċċi, il-Koordinatur Kontra t-Terroriżmu u d- Diretturi tas-Sit Cen, iċ-Ċentru Satellitari ta' l-UE (EUSC) u l-Eurojust; - billi jkun żgurat li l-Koordinatur Kontra t-Terroriżmu u d-Diretturi tas-SitCen, ta' l-EUSC u tal- Eurojust jippreżentaw rapport annwali lill-Parlament dwar l-attivitajiet u l-baġit tagħhom u billi jkun żgurat li kwalunkwe rakkomandazzjonijiet u rimarki sussegwenti mill-Parlament jitqiesu kif jixraq; (b) relazzjonijiet bejn l-Istati Membri u l-istituzzjonijiet u l-aġenzjiji ta' l-UE: - billi tkun żviluppata koperazzjoni bejn il-Parlament Ewropew u l-Parlamenti nazzjonali sabiex ikun hemm skrutinju demokratiku ta' l-aġenziji u l-organi ta' l-intelliġenza ta' l-UE kif ukoll trasparenza u assikurazzjoni għaċ-ċittadini ta' l-UE fir-rigward ta' l-attivitajiet kemm ta' l-UE kif ukoll tas-servizzi nazzjonali tas-sigurtà u ta' l-intelliġenza; - billi tiġi aġġornata l-Ftehima Interistituzzjonali tas- 7 ta' Novembru 2002 dwar l-iffinanzjar tal-Fond ta' Solidarjetà ta l-Unjoni Ewropea [23] sabiex tiġi inkluża informazzjoni sensittiva fl-attivitajiet kollha tas-CFSP u sabiex ikun garantit li l-Parlament Ewropew jiġi mgħarraf bis-sħiħ dwar kwalunkwe informazzjoni disponibbli fir-rigward ta' dan il-qasam; - billi jiġi msaħħaħ b'mod partikulari l-irwol tal-Kumitat Speċjali eżistenti tal-Parlament Ewropew, kif imsemmi fil-Ftehima Interistituzzjonali ta' l- 20 ta' Novembru 2002 li tirrigwarda l-aċċess mill-Parlament Ewropew għal informazzjoni sensittiva tal-Kunsill fil-qasam tal-politika tas-sigurtà u ddifiża [24], biex ikun jista' jiskrutinja l-organi ta' l-intelliġenza l-ġodda fil-livell ta' l-UE (il-EUSC, is-SitCen, l-Uffiċċju tal-Koordinatur ta' Kontra t-Terroriżmu, il-Eurojust u l-Istaff Militari ta' l-UE); - billi jingħataw poteri veri lill-Uffiċċju tal-Koordinatur ta' Kontra t-Terroriżmu billi jiġu msaħħa lkompitu u l-mandat tal-Koordinatur; (c) relazzjonijiet bejn l-UE u pajjiżi terzi: - billi jsir impenn għal skambju ta' informazzjoni u l-aħjar prattiki bejn il-Kumitat Speċjali tal-Parlament Ewropew u l-Kumitati għall-Intelliġenza tal-Kungress ta' l-Istati Uniti, - billi pajjiżi terzi, u b'mod partikulari pajjiżi li qed jaderixxu jew pajjiżi assoċjati, jintalbu jaqsmu informazzjoni sensittiva desponibbli jew materjal ta' intelliġenza li jirrigwarda is-CFSP mal-kontropartijiet tagħhom fl-UE permezz tal-parlamenti u l-gvernijiet rispettivi tagħhom; L-iffinanzjar tas-CFSP/ESDP 55. jikkunsidra li l-ammont totali ta' EUR 1740 biljun allokati lis-CFSP għall-perjodu mill-2007 sa l- 2013 mhux biżżejjed biex jintlaħqu l-ambizzjonijiet ta' l-UE bħala attur globali, waqt li jirrikonoxxi li liffinanzjar tas-CFSP miftiehem għall-2007 ammonta għal EUR 159,2 miljun li jirrappreżenta pass importanti 'l quddiem meta mqabbel ma' allokazzjonijeit ta' fondi preċedenti; 56. Jilqa' l-infurzar tal-kapitolu CFSP li kien finalment innegozjat bejn il-Parlament u l-Kunsill, li qablu li mill-inqas EUR 1740 miljun se jkunu disponibbli għas-CFSP matul il-perjodu 2007-2013; ifakkar li dan illivell fil-fatt se jkun iżjed mit-triplu tal-livell ta' ffinanzjar tal-prospettiva finanzjarja u, sewwasew minħabba din ir-raġuni, se jkollu bżonn ikun akkumpanjat b'miżuri msaħħa għal kontroll parlamentari u koperazzjoni mtejba min-naħa tal-Kunsill; 57. Jilqa' b'sodisfazzjoni il-Ftehim Interistituzzjonali ta'l-2006 li żżid b'mod partikulari l-parteċipazzjoni tal-Parlament fil-proċess deċiżjonali, tippermetti skrutinju demokratiku akbar ta' l-azzjonijiet esterni ta' l-UE u ta' l-iffinzjar ta' l-azzjonijiet tas-CSFP, u tikkonsolida u ssaħħaħ id-dispożizzjonijiet preċedenti tas-CFSP dwar il-konsultazzjoni politika regolari mal-Parlament; 58. Jemmen li evalwazzjoni ġenwina ta' l-implikazzjonijiet finanzjarji għall-baġit ta' l-UE s'issa kienet imxekkla min-nuqqas ta' informazzjoni pro-attiva min-naħa tal-Kunsill, minkejja li għal dawn l-aħħar snin saru laqgħat konġunti dwar din il-kwistjoni; iqis li, bl-iffirmar ta' ftehima interistituzzjonali ġdida, issa wasal iż-żmien li jiġu implimentati kemm il-kliem u kemm l-ispirtu ta' dawn id-dispożizzjonijiet li issa ġew ifformalizzati b'mod ċar; 59. Jiddispjaċih għall-attitudni preċedenti tal-Kunsill li jipprovdi informazzjoni finanzjarja sostanzjali biss ladarba d-deċiżjonijiet finali jkunu diġà ttieħdu, għax b'hekk kien jisfratta l-iskop proprju ta' l-eżerċizzju; Madanakollu, jilqa' bi pjaċir il fatt li xi titjib sar f'dan ir-rigward, notevolment f'dak li għandu x'jaqsam mal-missjoni l-ġdida fil-Kosovo, u jistenna li dan ikompli fuq bażi regolari; 60. Jenfasizza, f'dan ir-rigward, il-Punti 42 u 43 tal-Ftehima Interistituzzjonali l-ġdida; jenfasizza b'mod speċifiku l-bżonn li l-Kunsill jikkonsulta mal-Parlament dwar dokument li jħares 'il quddiem u jelenka laspetti ewlenin u l-għażliet bażiċi tas-CFSP, inklużi l-implikazzjonijiet finanzjarji tagħhom, sal-15 ta' Ġunju ta' kull sena bi qbil ma' l-I.I.A. l-ġdida; jenfasizza li evalwazzjoni ta' l-azzjonijiet imnedija fis-sena preċedenti għandha tkun inkluża u jemmen li, meħudin flimkien, dawn jistgħu jipprovdu l-bażi għal skrutinju demokratiku ġenwinament imtejjeb; 61. Jidispjaċih, meta jiġi meqjus dak li diġà hu ammont insuffiċjenti allokat għas-CFSP għall-perjodu 2007-20l3, li l-Artikolu speċifiku fil-Kapitolu dwar il-baġit tas-CFSP iddedikat lir-Rappreżentanti Speċjali ta' l-UE ma jevitax il-proliferazzjoni ta' rappreżentanti ta' dak it-tip, li skond id-definizzjoni jridu jiġu nnominati biss f'dak li jirrigwarda każijiet speċjali u m'għandhomx idgħajfu l-irwol tad-delegazzjonijiet tal-Kummissjoni meta jkunu fuq il-post fejn ikunu jwettqu xogħolhom; 62. Ifakkar li r-Rappreżentanti Speċjali ta' l-UE jaqgħu taħt il-baġit tas-CFSP u li d-dispożizzjonijiet rilevanti kollha tal-Punt 42 tal-Ftehima Interistituzzjonali ta'l-2006 japplikaw ukoll fir-rigward tal-konsegwenzi finanzjarji ta' l-estensjoni tal-mandati tagħhom; Huwa tal-fehma li hemm bżonn li jiġu ffissati kriterji għallħatra u l-evalwazzjoni tar-Rappreżentanti Speċjali ta' l-Unjoni Ewropea, inklużi d-definizzjoni u l-ambitu talħidmiet tagħhom, it-tul tal-mandat, il-koordinazzjoni u l-kumplimentarjetà mad-delegazzjonijiet tal-KE taħt l-ewwel pilastru u l-evalwazzjoni tal-"valur miżjud" potenzjali tagħhom; jistieden lill-Kunsill u lill-Kummissjoni biex jikkoperaw f'dan ir-rigward, ukoll billi jipprovdu aċċess fil-ħin għar-rapporti ta' l-evalwazzjoni, li għandhom jinkludu informazzjoni sostanzjali, dettaljata u oġġettiva li għandha tinġabar taħt ir-responsabilità tar-Rappreżentant Għoli tas-CFSP; 63. Jesprimi tħassib partikulari li azzjonijiet mħallta tas-CFSP, li jinvolvu nefqa li tirriżulta kemm minn azzjonijiet ċivili u kemm minn azzjonijiet b'implikazzjonijiet militari jew ta' difiża, s'issa kienu kważi impossibbli li xi parlament jagħmel evalwazzjoni tagħhom; jirrimarka li dan jirriżulta mis-sitwazzjoni frammentata li fiha, il-parlamenti nazzjonali jkollhom għarfien dwar il-parti militari/difiża tal-finanzjament fuq naħa, u l- Parlament ikollu għarfien biss dwar l-aspetti ċivili fuq l-oħra; jenfasizza li għandu jkun possibbli li l-azzjonijiet ċivili u militari flimkien jiġu skrunitizzati fit-totalità ta' l-ambiti tagħhom, u għalhekk jistieden lill-Kunsill u lill-Kummissjoni biex jikkoperaw b'mod sħiħ sabiex isibu modi biex jiksbu stampa sħiħa ta' dawn il-missjonijiet u ta' l-istruttura multipla tal-finanzjament tagħhom; 64. Jiddispjaċih li l-Ftehima Interistituzzjonali ta'l-2006 ma tagħmilx dispożizzjoni b'mod espliċitu għallispejjeż konġunti ta' operazzjonijiet militari fi ħdan il-qafas ta' l-ESDP, li jiġu ffinanzjati mill-baġit tal-Komunità, u b'hekk twaqqfet il-prattika attwali li jsir rikors għall-baġits sussidjarji jew il-fondi tal-bidu ta' l-Istati Membri; 65. Jiddispjaċih, għalhekk, li l-Ftehima Interistituzzjonali ta'l-2006 ma tbiddilx ir-regoli attwali dwar operazzjonijiet ESDP, bħall-prinċipju li "spejjeż jitħallsu fejn jitnefqu" jew kwalunkwe arranġamenti oħrajn ad hoc bħall-hekk imsejjaħ "Mekkaniżmu ATHENA"; ifakkar li arranġamenti bħal dawn jipperpettwaw il-piż finanzjarju fuq dawk l-Istati Membri li fil-prattika jagħtu l-ikbar kontribut, u b'hekk jipperikolaw parteċipazzjoni futura f'operazzjonijiet ta' l-ESDP u joħolqu sitwazzjoni li faċli tista' tiġi evitata bl-iffinanzjar ta' operazzjonijiet bħal dawn mill-baġit ta' l-UE; 66. Jiddispjaċih li, f'każ wieħed minn ta' l-inqas, il-Kunsill iffinanzja ċerti spejjeż permezz tal-"mekkaniżmu ATHENA" minkejja li l-Kummissjoni kkunsidrat b'mod ċar li n-nefqa imsemmija kellha tkun iffinanzjata mill-baġit ta' l-UE; iqis li l-Kunsill u l-Kummissjoni għandhom obbligu li, f'każ ta' dubju, jgħarrfu u jikkonsultaw mal-Parlament u ma jistax jaċċetta deċiżjonijiet unilaterali mill-Kunsill; 67. Jitlob lill-Kunsill biex jaġġorna lill-Parlament dwar id-dispożizzjonijiet ġodda rigward il-mekkaniżmu inter-governattiv "ATHENA" adottat f'Diċembru 2006; huwa sorpriż li l-Kunsill ma rahx f'loku li jgħarraf lill-Parlament dwar din il-kwistjoni matul iż-żewġ laqgħat konġunti li saru fil-ħarifa ta' l-2006, l-iżjed meta jqis li din il-kwistjoni kienet diġà diskussa aktar kmieni f'dik is-sena; 68. F'dan ir-rigward itenni l-proposta tiegħu għal metodoloġija baġitarja ġdida biex tiġi msaħħa t-trasparenza fl-infiq fl-ambitu ta' l-ESDP u biex ikun appoġġjat l-iżvilupp tal-ħiliet militari u ċivili meħtieġa sabiex jintlaħqu l-għanijiet ta' l-ESS billi: a) f'fażi inizjali, il-Kunsill ifassal dokument bġitarju li jkun jirrifletti l-kummenti magħmula mill-Istati Membri biex jintlaħaq il-Għan Ċivili Ewlieni 2008 u l-Għan Militari Ewlieni 2010, b) f'fażi li tkun it-tieni waħda, l-Istati Membri jimpenjaw ruħhom għall-ESDP permezz ta' "baġit" indikattiv, li l-Parlament Ewropew u l-Parlamenti ta' l-Istati Membri għandhom jiddibattu fuq bażi annwali, li fih huma jkunu jikkommettu fondi fuq bażi multiannnwali biex jiffinanzjaw it-tagħmir u l-personal meħ-tieġa għall-operazzjonijiet ta' l-ESDP, li b'hekk ikun jindika kemm l-Istati Membri huma lesti li jonfqu fl-ESDP u jkun jiżgura trasparenza akbar rigward l-infiq militari, c) fl-aħħar, billi jintlaħqu deċiżjonijiet konġunti dwar ir-razzjonalizzazzjoni tal-baġit għas-CFSP u l-ESDP, inkluża l-kontabilità ta' l-ispiża nazzjonali fil-livell ta' l-UE fid-dimensjoni tas-sigurtà u d-difiża, fi ħdan il-qafas tas-sistema finanzjarja riveduta ta' l-UE prevista għall-2008-2009; 69. Jinnota li kwalunkwe fond li ma jkunx intefaq fil-kapitolu CFSP jkun sussegwentament trattat mill-Kummissjoni bħala "dħul allokat" taħt it-termini tar-Regolament Finanzjarju u għalhekk jitpoġġa lura fuq illinji s-sena ta' wara; mhux konvint li dan hu konsistenti mad-dispożizzjonijiet tar-Regolament Finanzjarju u jitlob lill-Qorti ta' l-Awdituri biex teżamina din il-kwistjoni; * * * 70. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-gvernijiet u l-parlamenti ta' l-Istati Membri, lis-Segretarju-Ġenerali tan-Nazzjonijiet Uniti, lis-SegretarjuĠenerali tan-NATO u lill-President ta' l-Assemblea Parlamentari tal-Kunsill ta' l-Ewropa. [1] ĠU C 172, 18.6.1999, p. 1. [2] ĠU C 297 E, 7.12.2006, p 182. [3] ĠU C 247 E, 6.10.2005, p 88. [4] ĠU C 288 E, 25.11.2006, p 59. [5] Testi Adottati, P6_TA(2006)0495. [6] ĠU C 300 E, 9.12.2006, p. 267. [7] ĠU C 290 E, 29.11.2006, p. 396. [8] ĠU C 300 E, 9.12.2006, p. 482. [9] Testi adottati, P6_TA(2006)0566. [10] ĠU C 298 E, 8.12.2006, p. 226. [11] ĠU C 298 E, 8.12.2006, p. 235. [12] ĠU C 82 E, 1.4.2004, p. 610. [13] ĠU C 305 E, 14.12.2006, p. 240. [14] ĠU C 305 E, 14.12.2006, p. 233. [15] ĠU C 320 E, 15.12.2005, p. 253. [16] ĠU C 292 E, 1.12.2006, p. 112. [17] ĠU C 297 E, 7.12.2006, p 341. [18] ĠU C 290 E, 29.11.2006, p 107. [19] Testi Adottati, P6_TA(2006)0569. [20] Testi Adottati, P6_TA(2006)0568. [21] ĠU C 139, 14.6.2006, p. 1. [22] Testi Adottati, P6_TA(2007)0032. [23] ĠU C 283, 20.11.2002, p. 1. [24] ĠU C 298, 30.11.2002, p. 1. --------------------------------------------------